Rivalstvo Đoković – Nadal

[mini|[Novak Đoković]]
[mini|[Rafael Nadal]]
*(Podaci ažurirani: 6. 6. 2016)*

**Novak Đoković** iz Srbije i **Rafael Nadal** iz Španije profesionalni su teniseri koji su dosad igrali 49 puta, a Đoković vodi 26–23. To je najduže rivalstvo u historiji tenisa (od 1968, tj. u *Open Eri*) i oni su jedini igrači koji su igrali sva 4 *Grand Slam* finala uzastopno. Njihov finalni susret u Australiji 2012. smatra se jednim od najvećih mečeva svih vremena. Službene stranice ATP-a ocjenjuju rivalstvo Đokovića i Nadala kao treće najveće rivalstvo u posljednjoj deceniji (2000–2010).

Prvi meč odigrali su 2006. u četvrtfinalu *Roland Garrosa*. Đoković je zbog povrede bio prisiljen predati meč u 3. setu. Njihovo prvo finale bilo je 2007. u Indian Wellsu, a Nadal je osvojio taj turnir. Đoković je ostvario prvu pobjedu u četvrtfinalu Miamija 2007. Od marta 2011. do aprila 2013. odigrali su 11 uzastopnih finala.

## Historija 
### 2006. 
Prvi susret ove dvojice tenisera bio je i njihov jedini ove godine. U četvrtfinalu *Roland Garrosa* dalje je prošao Nadal jer je Đoković predao meč u 3. setu.

### 2007. 
U 2007. godini susreli su se 7 puta; Nadal je dobio 5 mečeva. Prvi su odigrali u finalu *Mastersa* u Indian Wellsu. Đokoviću je to bilo prvo *Masters 1000* finale i Nadal je lahko pobijedio. Đoković je uzvratio pobjedom na sljedećem *Mastersu* u Miamiju, dobivši Nadala prvi put u karijeri.

Par se sastao 2 puta na zemlji: u Rimu i *Roland Garrosu*, a Nadal je dominirao u oba meča. Đokoviću je to bilo prvo polufinale na jednom *Grand Slam* turniru. Poslije toga su imali i prvi meč na travi na *Wimbledonu*, a Đoković je bio primoran predati pri rezultatu 1–1 u setovima.

U augustu na *Rogers Cupu* u Montrealu Đoković je po drugi put pobijedio Nadala u polufinalu i osvojio taj turnir. Na kraju godine susreli su se i na završnom *Mastersu Cupu* u Šangaju, gdje je na kraju slavio Nadal.

### 2008. 
U 2008. godini igrali su 6 puta, a Nadal je povećao prednost na 10–4, pobijedivši u 4 meča.
Đoković je pobijedio u polufinalu *Indian Wellsa*. Nadal je slavio u Hamburgu na zemlji. U polufinalu *Roland Garrosa* Nadal je pobijedio Đokovića i 4. put osvojio ovaj turnir, i to bez izgubljenog seta.

Sljedeći meč odigrali su u finalu ''Queen's Cluba* na travi i Nadal je pobijedio 2–0.

Na *Mastersu* u Cincinnatiju Đoković je bio bolji u polufinalu.

Posljednji meč koji su odigrali te godine bio je na OI u Pekingu. U uzbudljivom polufinalnom meču Nadal je poslije velike borbe pobijedio 2–1.

### 2009. 
U 2009. godini igrali su 7 puta. Nadal je dobio prva 4 meča, a Đoković posljednja tri. Na turnirima na zemlji igrali su prvo u Monte Carlu. U tijesnom meču Nadal je izišao kao pobjednik i tako peti put uzastopno osvojio ovaj turnir. Zatim su igrali u Rimu, gdje je Đoković branio titulu, ali je u finalu pobijedio Nadal.

Sljedeći meč odigrali su u Madridu. Nadal je pobijedio 2–1 u najdužem meču ikada koji je igran na 3 dobijena seta (4 sata i 3 minute).

Tokom tzv. američke turneje Đoković je pobijedio Nadala u Cincinnatiju, što je ponovio i krajem godine u polufinalu Pariza na putu do titule. Na kraju te godine sastali su se na *Masters Cupu* u Londonu. Đoković je pobijedio u grupnoj fazi 2–1.

### 2010. 
2010. igrali su 2 puta, i to u finalu *US Opena* te na *Masters Cupu*. Nadal je pobijedio u oba meča, na *US Openu* 3–1, čime je kompletirao osvajanje sva 4 *Grand Slam* turnira, a u Londonu je dobio u 2 seta u grupnoj fazi, no kasnije je poražen u finalu od Federera.

### 2011. 
mini|desno|180px|Đoković i Nadal na finalu US Opena
Sastali su se 6 puta, sve u finalima. Đoković je pobijedio u svih 6 mečeva, uključujući 2 GS finala.
Početkom godine igrali su u Indian Wellsu, a Đoković je bio neporažen i nastavio je sa pobjedama osvojivši ovaj turnir po drugi put. Dvije sedmice kasnije igrali su u Miamiju i Đoković je dobio 2–1.

Igrali su još dva meča na zemlji. U finalu Madrida Đoković je pobijedio u 2 seta, a isti je rezultat bio u finalu Rima. Peto finale odigrali su na *Wimbledonu*, gdje je Đoković došao do prve titule na najprestižnijem teniskom turniru. Na *US Openu* igrali su drugo uzastopno GS finale. Đoković je i ovdje osvojio svoj prvi trofej poslije još jednog fantastičnog meča.

### 2012. 
U finalu *Australian Opena*, nakon 6 sati iscrpljujuće borbe, Đoković je pobijedio 3–2 i tako osvojio peti GS turnir u karijeri, a treći uzastopni, te zabilježio 7. uzastopnu pobjedu protiv Nadala. Nadal je uspio zaustaviti ovaj niz pobijedivši u 3 finala na zemlji: na *Mastersima* u Monte Carlu i Rimu, te na *Roland Garrosu*.

### 2013. 
U Monte Carlu su igrali njihovo treće međusobno finale, ali ovo im je bio prvi susret nakon lanjskog finala *Roland Garrosa* i 12. put u posljednjih 13 mečeva da se sastanu u finalu. Đoković je odigrao odlično i pobjedom 6–2, 7–61 spriječio Nadala da osvoji čak devetu uzastopnu titulu na ovom turniru.

Na *Roland Garros 2013.* Nadal je došao kao sedmostruki osvajač i izvučen je u istu polovinu žrijeba sa Đokovićem budući da je bio 3. nosilac. Na kraju je i 8. put osvojio ovaj turnir nakon što je u polufinalu pobijedio Đokovića 6–4, 3–6, 6–1, 6–7, 9–7, a zatim puno lakše Davida Ferrera u finalu. Polufinale protiv Đokovića smatra se jednim od najvećih mečeva na zemljanoj podlozi ikad. Nadal je bio 2 poena od meča u 4. setu, ali je Đoković uspio izboriti 5. set, u kojem je i poveo 4–2, ali je Nadal vratio izgubljeni servis i na kraju slavio 9–7 nakon 4 sata i 37 minuta teške borbe.

Meč je bio jedinstven po tome što je bio gotovo ogledalna slika  epskog finala *Australian Opena* 2012, u kojem je Đoković vodio 2–1 u setovima i bio na 2 poena od pobjede u 4. setu, no Nadal se vratio i dobio taj set u *tie-breaku*, a zatim i oduzeo servis Đokoviću u petom. Na tačno isti način igrač koji je imao brejk prednosti u 5. setu napravio je nezaboravnu i netipičnu grešku (Nadal je promašio lahki bekhend-pasing kod 15–30 i 4–2 u Melbourneu, a Đoković se kod 4–3 u Parizu zaletio u mrežu nakon udarca kojim bi, da nije bilo tog dodira s mrežom, osvojio poen), koja je protivniku dala impuls za preokret i vraćanje servisa te konačnu pobjedu: Đoković je vratio servis u Melbourneu i dobio 5. set 7–5, dok je Nadal uradio isto u Parizu i dobio 9–7. Nadal je sugerirao da je gotovo "poetska pravda" to što je dobio ovaj meč nakon poraza u surovo epskom okršaju u Australiji. To je bio tek drugi put u 9 godina da je Nadal morao igrati 5 setova u Parizu (prvi je bio protiv Johna Isnera u 1. kolu 2011) i još uvijek je neporažen u susretima u 5 setova na zemlji.

Naredni susret imali su u polufinalu *Mastersa* u Montrealu; Nadal je slavio 6–4, 3–6, 7–62 i na kraju je i osvojio turnir. Uslijedilo je finale *US Opena*. Nadal je i tu bio bolji u 4 seta. Iako meč nije bio najvišeg kvaliteta, u njemu je Nadal pokazao borbeni duh, izvukavši se pri 1–1 u setovima kod 0–2, 30–40 i kod 4–4, 0–40, što je i prelomilo meč. Nadalu je ovo bila 6. pobjeda u posljednjih 7 mečeva protiv Đokovića.

Ipak, Đoković je uzvratio u finalu turnira u Pekingu, na kojem je i branio titulu. Za sat i 27 minuta nadigrao je Španca 6–3, 6–4, oduzevši mu po 1 servis u oba seta.

### 2014. 
Prvi meč u ovoj godini odigrali su u finalu Miamija. Đoković je pobijedio lakše od očekivanog: 6–3, 6–3. Zanimljivo je da su i Đokoviću i Nadalu protivnici predali polufinalne mečeve bez borbe (Berdych i Nishikori). Nakon toga su se sastali u finalu *rimskog Mastersa*. Ovog puta meč je bio daleko neizvjesniji, ali je pobjednik opet bio Đoković, koji je preokrenuo meč nakon gubitka 1. seta. Konačni rezultat bio je 4–6, 6–3, 6–3.

Naredni okršaj imali su u finalu *Roland Garrosa*, što je bila repriza finala iz 2012. Đoković je dobio 1. set, ali Nadal se vratio i osvojio naredna 3 seta, došašvši tako do devete titule na ovom turniru, a pete uzastopne.

### 2015. 
U ovoj godini prvi meč odigrali su u polufinalu Monte Carlo Mastersa. Nadal je ocijenio da mu je to bio najbolji meč u godini dotad iako je Đoković dobio 6–3, 6–3. Zatim su se susreli na *Roland Garrosu*, ovog puta u četvrtfinalu. Đoković je opet uvjerljivo pobijedio 7–5, 6–3, 6–1, nanijevši tako Nadalu tek drugi poraz na ovom turniru u cijeloj karijeri. Ovo je Đokoviću bila i prva pobjeda protiv Nadala na *Roland Garrosu* u 7 mečeva.

## Spisak mečeva 
Rezultati s mečeva ATP-turnira, *Davis Cupa*, Olimpijskih igara i glavnog žrijeba *Grand Slam* turnira.

### Pojedinačno 
#### Đoković–Nadal (26–23) 
### Parovi 
#### Đoković–Nadal (0–2) 
## Statistika mečeva 
* Zemlja: **Nadal** vodi 14–7
* Trava: **Nadal** vodi 2–1
* Tvrda: **Đoković** vodi 18–7
** Na otvorenom: **Đoković** vodi 14–5
** U dvorani: **Đoković** vodi 4–2
* Finala: **Đoković** vodi 12–10
* *Grand Slam* finala: **Nadal** vodi 4–3
* *ATP Masters 1000* finala: **Đoković** vodi 7–5

## Rekordi 
* Najviše međusobnih mečeva u *Open Eri*
* Jedini igrači u historiji *Open Ere* koji su se susreli u sva 4 GS finala
* Jedini igrači u historiji *Open Ere* koji su odigrali sva 4 GS finala u nizu
* Najviše uzastopnih sezona s nastupom u finalu nekog GS turnira (5)
* Najviše međusobnih mečeva na GS turnirima (13)
* Najviše međusobnih mečeva na bilo kojem pojedinom GS turniru (7 – *Roland Garros*)
* 12 finala jedan protiv drugog na turnirima *ATP Masters 1000*
* Najviše međusobnih mečeva na turnirima *ATP Masters 1000*
* Najviše međusobnih finala u *Open Eri* (22)
* Najduže GS finale u historiji *Open Ere* (*Australian Open* 2012)
* Najgledanije muško GS finale u historiji (*Australian Open* 2012)
* Najduži meč u historiji *Open Ere* na *Australian Openu*
* Najduži meč u 3 seta u *Open Eri* s *tie-breakom* u 3. setu (*Madrid Masters* 2009)
* Najduži meč u 3 seta u *Open Eri* (*Madrid Masters* 2009)
* Najviše uzastopnih pobjeda istog igrača protiv broja 1 u jednoj sezoni (br. 2/br. 3 Đoković pobijedio Nadala 5 puta u 2011)
* Jedino rivalstvo u kojem su mečevi igrani na 9 od 10 turnira *ATP Masters* serije (igrali u Hamburgu, ali nisu u Šangaju)

## Razvoj karijere 
*  = aktivna vrijednost (ažurirano: 6. 6. 2016)

## Egzibicijski mečevi 
### Đoković–Nadal (3–2) 
* Napomena: Egzibicijski mečevi ne ulaze u službenu statistiku.

## Bilans na *Grand Slam'' turnirima 
### 2005–2010. 
### 2011–2015. 
## Također pogledajte 
* Rafael Nadal
* Novak Đoković
* Statistike karijere Novaka Đokovića

## Reference 
## Vanjski linkovi 
* Novak & Rafa: The Rivalry